રજનીશનો પ્રફુલ્લિત ચેહરો અચાનક ગંભીર મુદ્રા ધારણ કરે છે, “તો હું શું કરું? આજકાલના નવાણીયા લેખકો કે જેને સાહિત્યનો કક્કો પણ નથી આવડતો એ બેસ્ટ સેલર થઇ જાય છે. પ્રયોગનાં નામે ગમે તેવું રબીશ લખી નાખે છે અને પછી કહે છે કે તેઓ “પોસ્ટમોડર્ન સ્ટાઇલ”માં લખે છે. પોસ્ટમોડર્ન સ્ટાઇલ માય ફૂટ. અરે મેં ત્રણ-ત્રણ દાયકા સુધી સાહિત્યની સેવા કરી છે. એ માન અને પ્રતિષ્ઠતાનો સાચો હકદાર હું છું.” અને રજનીશ સ્મિત કરી રહેલાં તોલ્સતોયની સામે એકધારું જોવા લાગ્યો.